CELEX: 62009TN0101
Language: da
Date: 2010-09-01 00:00:00
Title: Sag T-101/09: Sag anlagt den 1. september 2010 — Maftah mod Kommisionen

15.1.2011   
            
            
               DA
            
            
               Den Europæiske Unions Tidende
            
            
               C 13/26
            
         Sag anlagt den 1. september 2010 — Maftah mod Kommisionen
   (Sag T-101/09)
   ()
   2011/C 13/51
   Processprog: engelsk
   
      Parter
   
   
      Sagsøger: Elmabruk Maftah (London, Det Forenede Kongerige) (ved barrister E. Grieves og solicitor A. McMurdie)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Forordning (EF) nr. 1330/2008 (1) annulleres, for så vidt som den vedrører sagsøgeren.
            
         
               —
            
            
               Sagsøgte tilpligtes straks at slette sagsøgeren fra bilaget til den nævnte forordning.
            
         
               —
            
            
               Sagsøgte og/eller Rådet for Den Europæiske Union tilpligtes, foruden sine egne omkostninger, at betale sagsøgerens omkostninger samt ethvert beløb udbetalt af Den Europæiske Unions Domstols kasse som retshjælp.
            
         
      Søgsmålsgrunde og væsentligste argumenter
   
   Med nærværende søgsmål har sagsøgeren i henhold til artikel 263 TEUF nedlagt påstand om annullation af Kommissionens forordning (EF) nr. 1330/2008, for så vidt som sagsøgerens navn er optaget på listen over personer og enheder, der er pålagt visse restriktive foranstaltninger.
   Sagsøgeren har påberåbt sig følgende anbringender til støtte for søgsmålet:
   
                
            
            
               For det første har Kommissionen på intet tidspunkt foretaget en selvstændig bedømmelse af grundlaget for optagelsen af sagsøgeren i bilag I til forordning (EF) nr. 881/2002 (2), eller at kræve en begrundelse eller beviser for denne optagelse.
            
         
                
            
            
               Kommissionen har endvidere undladt at meddele sagsøgeren nogen form for begrundelse og har dermed undladt at fremføre en fyldestgørende begrundelse for, at sagsøgeren er optaget i bilag I til forordning (EF) nr. 881/2002, i strid med retten til en effektiv domstolsprøvelse, retten til forsvar og ejendomsretten i henhold til den europæiske menneskerettighedskonvention.
            
         
                
            
            
               Endelig er den fortsatte opførelse i bilag I til forordning (EF) nr. 881/2002 urimelig, eftersom: (i) der ikke foreligger nogen begrundelse, der opfylder de relevante kriterier for optagelse i dette bilag (ii) Det Forenede Kongeriges regering er af den opfattelse, at sagsøgeren ikke længere opfylder de relevante kriterier, og (iii) en særdomstol i Det Forenede Kongerige har afsagt domme, hvorefter Libyan Islamic Fighting Group ikke har sluttet sig til Al-Qaida-organisationen, og/eller personer med tilknytning til Libyan Islamic Fighting Group ikke nødvendigvis bekender sig til Al-Qaidas ideologi med verdensomspændende voldelig jihad.
            
         
      (1)  Kommissionens forordning (EF) nr. 1330/2008 af 22.12.2008 om 103. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban (EUT L 345, s. 60).
   
      (2)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139, s. 9).